Keresse Ön is az ország legidősebb gyűrűs nagy fakopáncsát!

November 22-én egy gyűrűs nagy fakopáncsot fényképeztek le, Budapesten, a Margitszigeten (Balog Norbert). A gyűrűről több fénykép készült, így sikerült beazonosítani a madarat. Ezt a nagy fakopáncsot 2011. február elején gyűrűzték a szigeten második éves korában (Lukács Katalin Odett és Sarlós Dávid).

A gyűrűzés és a mostani megfigyelés között eltelt 12 év és 9 hónap alapján jelenleg ez a legidősebb gyűrűs nagy fakopáncs a hazai madárgyűrűzési adatbankban. A madarat 2013. tavaszán is megfigyelték a szigeten.

Az Európai Madárgyűrűzési Szövetség (EURING) életkorrekord listáján (EURING Longevity List 2023. https://euring.org/files/documents/EURING\_longevity\_list\_20230901.pdfa legidősebb ismert korú gyűrűs nagy fakopáncsot a gyűrűzését követően 15 év elteltével találták meg.

Mivel a fakopáncsok állandó madarak, egész életüket egy szűkebb területen élik le, van rá esély, hogy ezt a példányt lássa még valaki a Margitszigeten. Ahhoz, hogy ilyen szép kort megéljen, kellett az, hogy a szigeten vannak idős, fák, amelyek megfelelő fészkelő és táplálkozó helyet biztosítanak a harkályok számára.

Ha észleli az idős, gyűrűs harkályt, jelentse a ringers@mme.hu email címen (dátum, pontos hely, fénykép, ha van)!

Sajtókapcsolat:

* Orbán Zoltán
* orban.zoltan@mme.hu

|  |  |
| --- | --- |
|  | © Fotó: Jándi István2013-ban készült fotó. |
|  | © Fotó: Balog Norbert2023-ban készült fotó. |
|  | © Fotó: Jándi IstvánA legidősebb ismert nagy fakopáncs. |

Eredeti tartalom: Magyar Madártani és Természetvédelmi Egyesület

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/9002/keresse-on-is-az-orszag-legidosebb-gyurus-nagy-fakopancsat/